smcproject/ml-wiki-sentences huggingface dataset:
ദക്ഷിണാപഥം എന്ന സംസ്കൃതപദം പ്രാദേശികമായ ഉച്ചാരണഭേദമനുസരിച്ച് രൂപാന്തരപ്പെടുകയും 'ദക്ഖിനി' എന്ന ഹിന്ദുസ്ഥാനി ഉച്ചാരണം കൂടുതൽ വ്യാപകമായിത്തീരുകയും ചെയ്തു. 'ദക്ഖിനി'യുടെ ആംഗല രൂപമാണ് ഡെക്കാൺ.
ഡെക്കാണിന്റെ പ്രാചീന ചരിത്രം അവ്യക്തമാണ്.
ദ്രാവിഡരുടേയും മറ്റു പ്രാചീന വർഗങ്ങളുടേയും സംസ്കാരങ്ങളുമായി സാത്മ്യം പ്രാപിച്ചുകിടക്കുന്ന പ്രാചീന ചരിത്രം ഡെക്കാണിനു സ്വന്തമായുണ്ടായിരുന്നു എന്ന് ഗവേഷകർ സംശയാതീതമായി വിശ്വസിക്കുന്നു.
ചരിത്രാതീതകാലം മുതൽ വളർന്നുവന്നിരുന്ന മികച്ച ഒരു നാഗരികതയുടെ ഭഗ്നാവശിഷ്ടങ്ങൾ തെക്കേ ഇന്ത്യയുടെ പല ഭാഗങ്ങളിലും കണ്ടെത്തുവാൻ കഴിഞ്ഞിട്ടുണ്ട്.
ആര്യാവർത്തത്തിന്റേതിൽനിന്നും ഭിന്നവും സ്വതന്ത്രവുമായ നാഗരികതയാണ് വിന്ധ്യാപർവത നിരകൾക്കു തെക്കുള്ള പ്രദേശങ്ങളിൽ വളർന്നു വന്നിരുന്നതെന്ന വസ്തുതയ്ക്ക് സാർവത്രികമായ അംഗീകാരം ലഭിച്ചിട്ടുണ്ട്.
ഡെക്കാണിന്റെ അറിയപ്പെട്ട ചരിത്രം ആരംഭിക്കുന്നത് ആര്യന്മാരുടെ ദ്രാവിഡാധിനിവേശകാലത്തോടെയാണെന്ന് ചരിത്രവിദഗ്ദ്ധർ അഭിപ്രായപ്പെടുന്നു.
ക്രിസ്തുവിനുമുമ്പുള്ള ശതകങ്ങളിൽ ആര്യഗോത്രങ്ങളിൽപ്പെട്ട അശ്മകരും വിദർഭരും മറ്റുചില ജനവിഭാഗങ്ങളും ദക്ഷിണാപഥത്തിലേക്ക് കുടിയേറുകയും, ക്രമേണ ആര്യൻ ആധിപത്യം സ്ഥാപിച്ചെടുക്കുകയും ചെയ്തു എന്നാണ് ചരിത്രരേഖകൾ വ്യക്തമാക്കുന്നത്.
ഡെക്കാണിലെ ആദ്യത്തെ ആര്യൻ അധിനിവേശ പ്രദേശം ബീറാർ ആയിരുന്നു എന്നു കരുതാം.
ആദിമഗോത്രക്കാരിൽ വലിയൊരു വിഭാഗം ആര്യന്മാരുടെ അധിനിവേശ പ്രവാഹത്തെ ചെറുക്കുവാൻ തയ്യാറാവുകയും പരാജയപ്പെടുമെന്നു കണ്ടപ്പോൾ ഡെക്കാണിലെ മലനിരകളിലേക്ക് പലായനം നടത്തുകയും ചെയ്തു.
ശേഷിച്ചവർ ആര്യസംസ്കാരവുമായി സമന്വയം പൂണ്ട് പുതിയൊരു ജീവിതം നയിക്കുവാൻ സന്നദ്ധരായി.
കാലാന്തരത്തിൽ ഉത്തരേന്ത്യൻ രാജാക്കന്മാർക്ക് ഡെക്കാൺ ആകൃഷ്ട കേന്ദ്രമായി മാറി.
ഡെക്കാണിലെ വലിയൊരു ഭൂവിഭാഗം ബി.സി. 4-ാം ശ.
-ത്തോടെ ഭരണം നടത്തിയിരുന്ന മഗധയിലെ നന്ദവംശ രാജാക്കന്മാരുടെ അധീനതയിലായിരുന്നു എന്നതിന് തെളിവുകൾ ലഭിച്ചിട്ടുണ്ട്.
കർണാടകയിലെ ഷിമോഗ ജില്ലയിൽ നിന്നു കണ്ടെടുത്ത ഏതാനും ശിലാലിഖിതങ്ങളിൽ നന്ദരാജാക്കന്മാരുടെ ഭരണത്തെക്കുറിച്ച് പരാമർശിച്ചു കാണുന്നു.
മഗധയിൽ നിന്നും നന്ദൻമാരെ നിഷ്ക്കാസനം ചെയ്തുകൊണ്ട് മൗര്യന്മാർ ബി.സി. 4-ാം ശ.
-ത്തിൽ അധികാരം പിടിച്ചെടുത്തപ്പോൾ ഡെക്കാണിലെ നന്ദാധിപത്യം മൗര്യന്മാരുടെ ഭരണത്തിൻ കീഴിലമർന്നു.
മൗര്യ ചക്രവർത്തിയായ അശോകന്റെ പല രാജകീയ ശാസനങ്ങളും ആന്ധ്രാ, കർണാടക, മഹാരാഷ്ട്ര എന്നീ സംസ്ഥാനങ്ങളിൽ കത്തിയതിൽനിന്നും ഈ ഡെക്കാൺ പ്രദേശങ്ങൾ മൗര്യ സാമ്രാജ്യത്തിന്റെ ഭാഗങ്ങളായിരുന്നു എന്നു കരുതേണ്ടിയിരിക്കുന്നു.
ഇവിടെ ബുദ്ധമതവും ജൈനമതവും സമാന്തരമായിത്തന്നെ പ്രചരിച്ചിരുന്നു എന്നതിനും തെളിവുകളുണ്ട്.
മൗര്യ സാമ്രാജ്യം ശിഥിലമായതിനെത്തുടർന്ന് ഡെക്കാൺ പ്രദേശത്തുനിന്നുതന്നെ ജന്മമെടുത്ത ശതവാഹനർ (ശാതവാഹനർ, സാതവാഹനർ എന്നും ഉച്ചാരണ ഭേദം കാണുന്നു) എന്ന സ്വതന്ത്രരാജവംശം അധികാരത്തിൽവന്നു.
ആന്ധ്രക്കാർ എന്ന പേരിൽ പരാമൃഷ്ടരായിട്ടുള്ള ശതവാഹനവംശം സ്ഥാപിച്ചത് സിമുകൻ (ശിമുകൻ, ശ്രീമുഖൻ, സുമുഖൻ) എന്ന രാജാവാണെന്ന് ചരിത്രകാരന്മാർ അഭിപ്രായപ്പെടുന്നു.
ഈ വംശത്തിന്റെ ഭരണം തുടങ്ങിയത് ബി. സി. 1-ാം ശ.
-ത്തിലാണെന്നും 3-ാം ശ.
-ത്തിലാണെന്നും വ്യത്യസ്താഭിപ്രായങ്ങൾ ചരിത്രകാരന്മാർ പ്രകടിപ്പിച്ചുകാണുന്നു.
ഈ വംശപരമ്പരയിലെ ആദ്യകാല രാജാക്കന്മാർ മൗര്യന്മാരുടെ പിൻഗാമികളും കണ്വവംശജരുമായ രാജാക്കന്മാരെ ഉന്മൂലനം ചെയ്തതായും പരാമർശങ്ങൾ കാണുന്നു.
ക്രിസ്ത്വബ്ദത്തിന്റെ ആരംഭത്തോടുകൂടി ശതവാഹനരുടെ അധികാരശക്തി സുസ്ഥാപിതമായിക്കഴിഞ്ഞിരുന്നു.
എ. ഡി. 3-ാം ശ.
വരെ ഡെക്കാണിൽ ഭരണം നടത്തിയ ശതവാഹന രാജാക്കന്മാർ പല യുദ്ധങ്ങളിലൂടെ രാജ്യാതിർത്തി വിപുലീകരിക്കുന്നതിൽ ശ്രദ്ധ പതിപ്പിച്ചിരുന്നു.
മഹാരാഷ്ട്ര, ഉത്തര കൊങ്കണം, കത്തിയവാഡ്, മാൾവ എന്നീ പ്രദേശങ്ങൾ ശതവാഹന സാമ്രാജ്യത്തിൽ ഉൾപ്പെടുത്തുവാൻ അവർക്കു കഴിഞ്ഞു.
തെക്ക് കാഞ്ചീപുരം വരെ ഈ സാമ്രാജ്യം വ്യാപിച്ചിരുന്നു.
ഈ വംശത്തിൽ പ്രഗല്ഭരായ പല രാജാക്കന്മാരുമുണ്ടായിരുന്നു.
ആദ്യകാല രാജാക്കന്മാരായിരുന്ന ശ്രീ ശാതകർണി ഒന്നാമൻ, ശാതകർണി രാമൻ എന്നിവർ ഉത്തരേന്ത്യയിലെ സുംഗവംശ രാജാക്കന്മാരുമായി യുദ്ധം ചെയ്ത് വിജയം വരിച്ചു.
ഉത്തരേന്ത്യയിൽ ആധിപത്യം സ്ഥാപിച്ച വിദേശ ശക്തികളായ ശകൻമാരുടെ നിരന്തരമായ ആക്രമണം മൂലം ക്രിസ്ത്വബ്ദത്തിന്റെ ആദ്യകാലങ്ങളിൽ ശതവാഹനരുടെ ശക്തി ശിഥിലമാകുവാൻ തുടങ്ങി.
എങ്കിലും, ഗൗതമീപുത്ര ശാതകർണി എന്ന ശതവാഹനരാജാവിന്, പല പ്രദേശങ്ങളും പിടിച്ചടക്കി ശതവാഹനശക്തി പുനഃസ്ഥാപിക്കുവാൻ കഴിഞ്ഞുവെന്നത് ശ്രദ്ധേയമാണ്.
ശതവാഹന പരമ്പരയിൽപ്പെടുന്ന ഏറ്റവും പ്രഗല്ഭനായ രാജാവായിരുന്നു ഇദ്ദേഹം.
തുടർന്ന് രുദ്രദാമൻ എന്ന ശകരാജാവ് ശതവാഹനരുടെ പല പ്രദേശങ്ങളും പിടിച്ചടക്കുകയുണ്ടായി.
പിന്നീട് യജ്ഞശ്രീ ശാതകർണിക്ക് ശകന്മാരിൽ നിന്നും ഈ പ്രദേശങ്ങൾ തിരിച്ചുപിടിക്കാനും ശതവാഹനശക്തി ദൃഢീകരിക്കാനും സാധിച്ചു.
പില്ക്കാല ശതവാഹന രാജാക്കന്മാർ ദുർബലരായിരുന്നതിനാൽ ഡെക്കാണിന്റെ കേന്ദ്ര രാഷ്ട്രീയ ശക്തിക്കു ക്ഷതമേറ്റു.
ശതവാഹനരുടെ കാലത്ത് ഡെക്കാൺ സാമ്പത്തിക രംഗത്ത് ഗണ്യമായ പുരോഗതി നേടി.
റോമാ സാമ്രാജ്യം ഉൾപ്പെടെയുള്ള പല വിദേശ രാജ്യങ്ങളുമായും വാണിജ്യബന്ധം ശക്തിപ്പെടുത്തുവാനും അവർക്ക് അവസരമുണ്ടായി.
ഇക്കാലത്ത് ഡെക്കാണിൽ സുശക്തമായ വ്യവസ്ഥാപിത ഭരണകൂടം നിലനിന്നിരുന്നതായി ചരിത്രകാരന്മാർ രേഖപ്പെടുത്തുന്നു.
ഇവർ സാഹിത്യത്തിന്റേയും കലകളുടേയും വളർച്ചയ്ക്കു പ്രോത്സാഹനം നൽകി.
ശതവാഹനരുടെ ഭരണത്തിൻകീഴിൽ ഹിന്ദുമതവും ബുദ്ധമതവും ഒരുപോലെ വികസിച്ചുകൊണ്ടിരുന്നതായും ചരിത്രപണ്ഡിതന്മാർ ചൂണ്ടിക്കാണിക്കുന്നു.
ശതവാഹനരെത്തുടർന്ന് എ.ഡി. 3-ാം ശ.
-ത്തിൽ ഡെക്കാണിൽ നിരവധി സ്വതന്ത്ര രാജ്യങ്ങൾ നിലവിൽവന്നു.
അവയിൽ പ്രമുഖമായത് വാകാടക രാജവംശമായിരുന്നു.
ഉത്തരേന്ത്യയിലെ ഗുപ്തരാജാവായ ചന്ദ്രഗുപ്തൻ രാമൻ ഡെക്കാണിലെ ഈ പ്രബല ശക്തിയുമായി രാഷ്ട്രീയ സഖ്യത്തിനു സന്നദ്ധനായി.
തന്റെ പുത്രിയായ പ്രഭാവതിയെ വാകാടക രാജാവ് രുദ്രസേനൻ രാമനു വിവാഹം ചെയ്തുകൊടുക്കുക വഴി ഈ സഖ്യം ദൃഢീകൃതമായി.
തുടർന്ന് ഡെക്കാണിൽ ഇവരുടെ പിൻഗാമികളുടെ ഭരണമായിരുന്നു നടന്നുവന്നത്.
ഡെക്കാൺ പ്രദേശത്തിന്റെ ആധിപത്യം നേടുവാൻ വേണ്ടി മത്സരിച്ചിരുന്ന പല്ലവന്മാരും ചാലൂക്യന്മാരും നിരന്തരമായ യുദ്ധങ്ങളിൽ ഏർപ്പെട്ടുകൊണ്ടിരുന്നു.
6-ാം ശ.
-ത്തിൽ വാതാപിയിലെ ചാലൂക്യന്മാർ ഡെക്കാണിലെ പ്രബലശക്തിയായി തലയുയർത്തി നിന്നു.
ചാലൂക്യരുടെ വരവോടെ ഡെക്കാണിൽ വീണ്ടും ഒരു ഏകീകൃത ഭരണം നിലവിൽ വരാൻ വഴിതെളിഞ്ഞു.
വാതാപിയിലെ പ്രധാന രാജശാഖയ്ക്കു പുറമേ വെംഗിയും കല്യാണിയും ആസ്ഥാനമാക്കി മറ്റു രണ്ടു ശാഖകൾ കൂടി ചാലൂക്യവംശത്തിനുണ്ടായിരുന്നു.
വാതാപിയിലെ പുലകേശി ഒന്നാമനും പുലകേശി രാമനും ചാലൂക്യ വംശത്തിലെ പ്രബലരാജാക്കന്മാരുടെ ഗണത്തിൽപ്പെടുന്നു.
നർമദാനദിക്കു തെക്കു ഭാഗത്തേക്ക് ശക്തിവ്യാപിപ്പിക്കുവാൻ മുന്നോട്ടുവന്ന, ഉത്തരേന്ത്യയിലെ ഭരണാധികാരിയായ കനൗജിലെ ഹർഷവർദ്ധന രാജാവിനെ പരാജയപ്പെടുത്തുവാൻ പുലകേശി രാമന് ഇക്കാലത്തു സാധിച്ചത് വമ്പിച്ച നേട്ടമായി ചരിത്രകാരന്മാർ വിലയിരുത്തുന്നു.
ഡെക്കാൺ പ്രദേശത്തെ പൂർണമായും തന്റെ അധികാര പരിധിക്കുള്ളിലൊതുക്കുവാൻ സാധിച്ച സമർഥനായ ഈ ചാലൂക്യരാജാവിന്റെ പ്രശസ്തി ഇന്ത്യക്കു പുറത്തും വ്യാപിച്ചിരുന്നതായി രേഖപ്പെടുത്തിക്കാണുന്നു.
പേർഷ്യയിലെ രാജാവ് ഇദ്ദേഹവുമായി നയതന്ത്രബന്ധത്തിൽ ഏർപ്പെട്ടിരുന്നതായും കരുതപ്പെടുന്നുണ്ട്.
പുലകേശിയുടെ പിൻഗാമികളെ പരാജയപ്പെടുത്തിക്കൊണ്ട് 8-ാം ശ.
-ത്തിൽ രാഷ്ട്രകൂടരാജാക്കന്മാർ ഡെക്കാണിൽ ആധിപത്യമുറപ്പിച്ചു.
തികഞ്ഞ ഇച്ഛാശക്തിയും ലക്ഷ്യബോധവും പ്രകടിപ്പിച്ച രാഷ്ട്രകൂടർ തങ്ങളുടെ സൈനിക മുന്നേറ്റത്തിലൂടെ തെക്കും വടക്കുമുള്ള അയൽരാജ്യങ്ങളെ കീഴടക്കി രാജ്യവിസ്തൃതി വരുത്തി.
ഗംഗാ സമതലത്തിലെ ശക്തമായ പ്രതിഹാര രാജ്യത്തെപ്പോലും പ്രകമ്പനം കൊള്ളിക്കാൻ ഇവർക്കു പ്രാപ്തിയുണ്ടായി.
ഗോവിന്ദൻ മൂന്നാമൻ എന്ന രാഷ്ട്രകൂടരാജാവ് മികച്ച സൈനിക വിജയങ്ങൾ കൈവരിച്ചു.
വടക്ക് ദക്ഷിണ ഗുജറാത്ത് മുതൽ തെക്ക് തഞ്ചാവൂർ വരെയുള്ള ഭൂപ്രദേശങ്ങൾ ഇദ്ദേഹത്തിന്റെ അധികാര മേഖലയ്ക്കുള്ളിൽപ്പെടുകയുണ്ടായി.
അക്കാലത്ത് ഡെക്കാൺ സന്ദർശിച്ച സുലൈമാൻ എന്ന അറബി വ്യാപാരി രാഷ്ട്രകൂട രാജാവായ അമോഘവർഷനെ വിശ്വോത്തര ചക്രവർത്തിമാരുടെ പട്ടികയിൽ ഉൾപ്പെടുത്തി പ്രശംസിച്ചിട്ടുണ്ട്.
കൃഷ്ണൻ മൂന്നാമനു ശേഷം അധികാരത്തിൽ വന്ന രാജാക്കന്മാർ അപ്രാപ്തരായതോടെ രാഷ്ട്രകൂടശക്തി ക്ഷയോന്മുഖമായിത്തുടങ്ങി.
രാഷ്ട്രകൂടരെ പുറന്തള്ളിക്കൊണ്ട് 973-ൽ കല്യാണിയിലെ ചാലൂക്യന്മാർ ഡെക്കാണിൽ ആധിപത്യം സ്ഥാപിച്ചു.
ഇരുനൂറോളം വർഷക്കാലം ഇവർ ഡെക്കാണിൽ ഭരണം തുടർന്നു.
ഈ വിഭാഗത്തിലെ ഏറ്റവും ശക്തനായ രാജാവ് വിക്രമാദിത്യൻ ആറാമന്റെ (1076-1126) ഭരണകാലത്ത് ഡെക്കാണിൽ സമാധാനം നിലനിൽക്കുകയും കലയും സാഹിത്യവും അഭിവൃദ്ധി പ്രാപിക്കുകയുമുണ്ടായി.
ഇദ്ദേഹത്തിന്റെ കാലശേഷം ചാലൂക്യ ശക്തി ക്രമേണ ക്ഷയിക്കുവാൻ തുടങ്ങി.
ഒടുവിൽ (സു. 1190) പല സ്വതന്ത്രരാജ്യങ്ങളും ഡെക്കാണിൽ ജന്മമെടുത്തു.
ദേവഗിരിയിലെ യാദവന്മാർ, ദ്വാരസമുദ്രത്തിലെ (ദൊരൈസമുദ്രം) ഹൊയ്സാലന്മാർ, മധ്യ ഡെക്കാണിലെ വാറംഗലിലുള്ള കാകതീയന്മാർ (കാകതേയന്മാർ) എന്നിവരായിരുന്നു അക്കൂട്ടത്തിൽ പ്രാധാന്യമർഹിക്കന്നവർ.
ഇവരിൽ ദേവഗിരിയിലെ യാദവന്മാർ പ്രബലരും പ്രഗല്ഭരുമായിരുന്നു.
ഡെക്കാണിലെ യാദവരെ പരാജയപ്പെടുത്തിക്കൊണ്ട് ഡൽഹിയിലെ കിൽജിവംശ സുൽത്താനായ അലാവുദ്ദീൻ കിൽജി ഇവിടെ മുസ്ലിം അധീശത്വം സ്ഥാപിച്ചു.
അലാവുദ്ദീൻ മുമ്പ് ഔധിൽ പ്രാദേശിക ഭരണാധികാരിയായിരിക്കവേ ദേവഗിരി കൊള്ളയടിച്ചുകിട്ടിയ വമ്പിച്ച സമ്പത്തിന്റെ ആകർഷണീയത വീണ്ടും ഡെക്കാണിലേക്കു നീങ്ങുവാൻ സുൽത്താന് പ്രചോദനം നൽകി.
ഡെക്കാണിലേക്കുള്ള അലാവുദ്ദീന്റെ സൈനിക പര്യടനത്തിനു നേതൃത്വം നൽകിയത് ഇദ്ദേഹത്തിന്റെ സേനയുടെ ജനറലായ മാലിക് കാഫൂർ ആയിരുന്നു.
മാലിക് കാഫൂറിന്റെ നേതൃത്വത്തിലുള്ള ഡൽഹി സേന 1308-നും 1312-നും ഇടയ്ക്ക് ഡെക്കാണിലെ രാജാക്കന്മാരായ ദേവഗിരിയിലെ യാദവരേയും വാറംഗലിലെ കാകതീയരേയും ദ്വാരസമുദ്രത്തിലെ ഹൊയ്സാലരേയും തോല്പിച്ചത്തിനെത്തുടർന്ന് അവരെല്ലാം ഡൽഹി സുൽത്താന്റെ മേൽക്കോയ്മ സ്വീകരിക്കുവാൻ നിർബന്ധിതരായിത്തീർന്നു.
ഡൽഹിയിൽ പിന്നീട് അധികാരത്തിൽവന്ന സുൽത്താൻ മുഹമ്മദ് ബിൻ തുഗ്ലക്കിന്റെ ഭരണകാലത്ത് (1325-51) വിന്ധ്യാപർവതത്തിനു തെക്കുള്ള പ്രദേശങ്ങളെല്ലാം ഡൽഹി സുൽത്താൻ സാമ്രാജ്യത്തിനു നഷ്ടമാവുകയും ആ സ്ഥാനത്ത് മറ്റു രണ്ട് പുതിയ ഭരണകൂടങ്ങൾ ഉദയം ചെയ്യുകയുമുണ്ടായി.
ഡെക്കാണിലെ മുസ്ലിം ആധിപത്യത്തിനെതിരായുണ്ടായ രാഷ്ട്രീയ ധ്രുവീകരണത്തിന്റെ ഫലമായി കൃഷ്ണാനദീതടത്തിനു സമീപം സ്ഥാപിതമായ (1336) വിജയനഗരസാമ്രാജ്യമായിരുന്നു ഇതിൽ പ്രമുഖം.
സുൽത്താനെതിരെ കലാപത്തിന് മുതിർന്ന ഹസ്സൻ എന്ന ഉദ്യോഗസ്ഥൻ സ്ഥാപിച്ച ബാഹ്മനി എന്ന സ്വതന്ത്രമുസ്ലിം രാജ്യമായിരുന്നു രണ്ടാമത്തേത്.
ബാഹ്മനി രാജ്യം ഉടലെടുത്തതു മുതൽ (1347) വിജയനഗര സാമ്രാജ്യവുമായി നിരന്തര യുദ്ധം നടത്തിപ്പോന്നു.
അന്തശ്ചിദ്രം മൂർഛിച്ച് 16-ാം ശ.
-ത്തിന്റെ രണ്ടു ദശാബ്ദങ്ങളായപ്പോഴേക്കും ശിഥിലമായിത്തീർന്ന ബാഹ്മനി രാജ്യം ബീജാപ്പൂർ, ഗോൽക്കൊ, അഹമ്മദ് നഗരം, ബീദാർ, ബീറാർ എന്നീ അഞ്ചു മുസ്ലിം രാജ്യങ്ങളായി വിഭജിതമാകാനുള്ള രാഷ്ട്രീയ സാഹചര്യമുണ്ടായി.
അപ്പോഴും വിജയനഗരത്തോടുള്ള ഇവരുടെ നയത്തിൽ കാര്യമായ മാറ്റമുണ്ടായില്ല.
1565-ലെ തളിക്കോട്ട യുദ്ധത്തിൽ ഈ മുസ്ലിം സുൽത്താൻമാർ ഒറ്റക്കെട്ടായി അണിനിരന്നുകൊണ്ട് വിജയനഗര രാജ്യത്തെ പരാജയപ്പെടുത്തി നിശ്ശേഷം ശിഥിലമാക്കി.
വിജയനഗരത്തിനെതിരായി ഇവർ താൽക്കാലികമായ ഐക്യം പ്രകടിപ്പിച്ചെങ്കിലും ഡെക്കാണിൽ ആധിപത്യം സ്ഥാപിക്കുന്നതിനുവേണ്ടിയുള്ള കിടമത്സരം ഇവരെ ഭിന്നിപ്പിച്ചു നിർത്തുകതന്നെ ചെയ്തു.
ഈ മുസ്ലിം സുൽത്താൻരാജ്യങ്ങൾക്കു പുറമേ ഏതാനും ചെറിയ ഹിന്ദുരാജ്യങ്ങൾകൂടി ഉൾപ്പെട്ട പ്രദേശമായിരുന്നു ഇക്കാലത്ത് ഡെക്കാൺ.
വടക്കേ ഇന്ത്യയിലെ മുഗൾ ഭരണം ഇക്കാലത്ത് ഡെക്കാണിലേക്കു വ്യാപിപ്പിക്കാനുള്ള സന്നാഹങ്ങളുണ്ടായി.
അഖിലേന്ത്യാ ശക്തിയാകണമെങ്കിൽ ഡെക്കാൺ പ്രദേശം കൂടി തങ്ങളുടെ അധീനതയിലാകേത് അനിവാര്യമാണെന്ന് ഡൽഹിയിലെ മുഗൾ ഭരണകൂടത്തിനു തോന്നി.
മുഗൾ മേൽക്കോയ്മ അംഗീകരിക്കണമെന്നാവശ്യപ്പെട്ടുകൊണ്ടാ അക്ബർ ചക്രവർത്തി ഡെക്കാൺ രാജ്യങ്ങളിലേക്ക് 1591-ൽ നടത്തിയ നയതന്ത്രദൗത്യം പരാജയത്തിൽ കലാശിച്ചു.
തുടർന്ന് സൈനിക നടപടികളിലൂടെ അക്ബർ ഡെക്കാണിലെ അഹമ്മദ്നഗർ രാജ്യത്തിന്റെ ഉത്തരഭാഗങ്ങൾ പിടിച്ചെടുത്തു (1600).
പിന്നീട് അധികാരത്തിലേറിയ മുഗൾ ചക്രവർത്തിമാർ ഡെക്കാണിലെ മുസ്ലിം രാജ്യങ്ങൾ ഒന്നൊന്നായി ആക്രമിച്ചു കൈവശപ്പെടുത്തി.
ഔറംഗസീബ് ചക്രവർത്തിയുടെ കാലത്ത് 1687-ഓടെ ഈ പ്രക്രിയ പൂർത്തിയായി.
ഈ ഘട്ടത്തിലാണ് ഛത്രപതി ശിവാജിയുടെ രംഗപ്രവേശം.
ശിവാജിയുടെ നേതൃത്വത്തിൽ ഉത്തര-പശ്ചിമ ഡെക്കാണിൽ വളർന്നുവന്ന മഹാരാഷ്ട്രശക്തി ഡെക്കാണിലെ മുഗൾഭരണത്തിനു ഭീഷണിയായ ചരിത്രമാണ് പിന്നീടു നാം കാണുന്നത്.
ഡെക്കാണിന്റെ ആധിപത്യം സ്വായത്തമാക്കുന്നതിനായി ശിവാജിയും മുഗളരും തമ്മിൽ ഏറ്റുമുട്ടി.
1674-ൽ ഒരു സ്വതന്ത്രരാജ്യം സ്ഥാപിക്കുവാൻ ശിവാജിക്കു സാധിച്ചു.
ശിവാജിയുടെ മരണ(1680)ശേഷം പിന്തുടർച്ചക്കാർ മുഗളരുമായുള്ള ഏറ്റുമുട്ടൽ തുടർന്നു.
ഔറംഗസീബ് ചക്രവർത്തിയുടെ മരണത്തോടുകൂടി (1707) മഹാരാഷ്ട്രർ ഡെക്കാണിലെ പ്രബലശക്തിയായി വളർന്നു കഴിഞ്ഞിരുന്നു.
ഡെക്കാണിലെ മുഗൾ ഉദ്യോഗസ്ഥൻ ആയിരുന്ന നിസാം-ഉൽ-മുൽക് ആസഫ് ഝാ ഡെക്കാണിൽ സ്വതന്ത്ര മുസ്ലിം രാജ്യം സ്ഥാപിച്ചു (1724-28).
ഇപ്രകാരം 18-ാം ശ.
-ത്തിൽ മഹാരാഷ്ട്രരുടെ രാജ്യവും നിസാമിന്റെ ഹൈദരാബാദും ഡെക്കാണിലെ രണ്ടു പ്രബലരാജ്യങ്ങളായി നിലവിൽവന്നു.
മഹാരാഷ്ട്രയിൽ ക്രമേണ, ശിവാജിയുടെ വംശക്കാരുടെ പേഷ്വാമാരിലേക്ക് (പ്രധാനമന്ത്രി) അധികാരം വഴുതിക്കൊണ്ടിരുന്നു.
പേഷ്വാമാരുടെ നേതൃത്വത്തിൽ 18-ാം ശ.
-ത്തിന്റെ മധ്യത്തോടെ മറാത്താശക്തി ഇന്ത്യയുടെ തെക്കും വടക്കും ഭാഗങ്ങളിൽപ്പെട്ട കൂടുതൽ സ്ഥലങ്ങളിലേക്കു വ്യാപിച്ചു.
എന്നാൽ 1761-ലെ മൂന്നാം പാനിപ്പത്ത് യുദ്ധത്തിൽ മറാത്തർ ദയനീയമായി പരാജയപ്പെട്ടതോടെ അവരുടെ ശക്തിയും രാജ്യവും പുനഃസൃഷ്ടിക്കാനാവാത്തവിധം ശിഥിലമായി.
ഈ ഘട്ടത്തിൽ കച്ചവടകാര്യങ്ങൾക്കായി ഇന്ത്യയിൽ എത്തിയ യൂറോപ്യന്മാർ ഡെക്കാൺ പ്രദേശങ്ങളിൽ ഫാക്ടറികൾ സ്ഥാപിച്ചു തുടങ്ങിയിരുന്നു.
ഹൈദരാബാദിലെ നിസാം 1748-ൽ അന്തരിച്ചു.
തദവസരത്തിൽ ഹൈദരാബാദിന്റെ ഭരണത്തിനുവേണ്ടി കടുത്ത മത്സരം പൊട്ടിപ്പുറപ്പെട്ടു.
ഡെക്കാണിലെ രാഷ്ട്രീയ കാര്യങ്ങളിൽ ഇടപെടാൻ യൂറോപ്യൻ കച്ചവടക്കമ്പനികൾക്കു ലഭിച്ച ഈ അവസരം അവർ തന്ത്രപൂർവം പ്രയോജനപ്പെടുത്തി.
ഫ്രഞ്ചുകാരും ബ്രിട്ടിഷുകാരും ഹൈദരാബാദിലെ അധികാര മത്സരത്തിൽ ഏർപ്പെട്ടിരുന്ന ഓരോ വിഭാഗത്തേയും പിന്തുണയ്ക്കുന്നു എന്ന വ്യാജേന രംഗത്തുവന്നു.
നിർണായകമായ കർണാട്ടിക് യുദ്ധങ്ങളുടെ ഫലമായി ഡെക്കാണിൽ അന്നുണ്ടായിരുന്ന ഫ്രഞ്ചുശക്തി നിഷ്ക്കാസിതമായി.
ഡെക്കാണിൽ തുടർന്നിരുന്ന ഇംഗ്ലീഷുകാരോട് പില്ക്കാലത്ത് ഹൈദരാബാദിലെ നിസാം അനുകൂല നിലപാടെടുത്തു.
1761-ൽ ഹൈദരലി മൈസൂറിന്റെ ഭരണം ഹിന്ദു രാജവംശത്തിൽ നിന്ന് പിടിച്ചെടുക്കുകയും രാജ്യവിസ്തൃതി വർദ്ധിപ്പിക്കാനുള്ള യുദ്ധങ്ങൾ നടത്തുകയും ചെയ്തു.
ഇതോടൊപ്പം ഹൈദരാബാദും മറാത്തയും ഡെക്കാൺ ഭൂപ്രദേശത്ത് സാമ്രാജ്യവിസ്തൃതി ലാക്കാക്കി ഏറ്റുമുട്ടുന്ന അവസ്ഥയും സംജാതമായി.
വിദേശശക്തിയായ ഇംഗ്ലീഷുകാരെ പുറത്താക്കുന്നതിന് ഒത്തുചേർന്നു പ്രവർത്തിക്കാൻ ഇവർക്കു കഴിയാതെ പോയി.
ഹൈദരുടെ മരണശേഷം പുത്രനായ ടിപ്പുസുൽത്താൻ മൈസൂറിൽ അധികാരത്തിലേറി.
തുടർച്ചയായി ബ്രിട്ടിഷുകാരോട് ഏറ്റുമുട്ടിയ ടിപ്പു അകാലചരമത്തിനിരയായി.
ഡെക്കാണിലെ രാജ്യങ്ങളുടെ പരസ്പര ശത്രുത മുതലെടുത്തുകൊണ്ട് ബ്രിട്ടിഷ് മേധാവിത്വം ഡെക്കാണിലും സമീപത്തുള്ള കൂടുതൽ പ്രദേശങ്ങളിലും വ്യാപിക്കുവാൻ ഇടയായി.
തുടർന്ന്, ഇന്ത്യ മുഴുവനും ബ്രിട്ടിഷ് അധീനതയിലായി.
സ്വാതന്ത്ര്യലബ്ധിക്കു ശേഷം, ഹൈദരാബാദിനെ ഇന്ത്യൻ യൂണിയനിൽ ചേർക്കാതെ പ്രത്യേക രാജ്യമായി നിലനിർത്തുവാൻ നിസാം പദ്ധതിയുണ്ടാക്കി.
എന്നാൽ ഇന്ത്യാ ഗവൺമെന്റ് 1948-ൽ എടുത്ത സുദൃഢ നടപടികളുടെ ഫലമായി ഹൈദരാബാദ് ഇന്ത്യൻ യൂണിയന്റെ ഭാഗമായിത്തീർന്നു.
പീന്നീടു നടന്ന സംസ്ഥാന പുനഃസംഘടനയനുസരിച്ച് ഡെക്കാൺ പ്രദേശം ആന്ധ്ര, കർണാടകം, മഹാരാഷ്ട്ര എന്നീ സംസ്ഥാനങ്ങളുടെ ഭാഗമായി രൂപാന്തരപ്പെട്ടു.
അവലംബം ↑ Monier-Williams Sanskrit-English Dictionary, p. 498 (scanned image at SriPedia Initiative ): Sanskrit dakṣiṇa meaning 'right', 'southern'.
ഡെക്കാൻ കോളേജ് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Deccan_College_of_Medical_Sciences
എംബിബിഎസ്, ബിരുദാനന്തര ബിരുദം / ഡിപ്ലോമ, സൂപ്പർ സ്പെഷ്യാലിറ്റി കോഴ്‌സുകൾ എന്നിവ വാഗ്‌ദാനം ചെയ്യുന്ന ഇന്ത്യയിലെ ഹൈദരാബാദിൽ സ്ഥിതി ചെയ്യുന്ന ഒരു മെഡിക്കൽ സ്‌കൂളാണ് ഡെക്കാൻ കോളേജ് ഓഫ് മെഡിക്കൽ സയൻസ് (DCMS).
ഇതിന് പ്രതിവർഷം 150 എംബിബിഎസ് സീറ്റുകളുടെ അംഗീകൃത പ്രവേശനമുണ്ട്.
2016-17 അധ്യയന വർഷം മുതൽ വാറങ്കൽ കെഎൻആർ യൂണിവേഴ്സിറ്റി ഓഫ് ഹെൽത്ത് സയൻസസുമായി കോളേജ് അഫിലിയേറ്റ് ചെയ്തിട്ടുണ്ട്.
വിജയവാഡയിലെ ഡോ. എൻ. ടി.ആർ. യൂണിവേഴ്സിറ്റി ഓഫ് ഹെൽത്ത് സയൻസസുമായി ഇത് നേരത്തെ അഫിലിയേറ്റ് ചെയ്തിരുന്നു.
മെഡിക്കൽ കൗൺസിൽ ഓഫ് ഇന്ത്യ നിർബന്ധമാക്കിയ എംബിബിഎസ് കോഴ്‌സിനായി സർവകലാശാല നിർദ്ദേശിച്ചിട്ടുള്ള സിലബസ് ഇത് പിന്തുടരുന്നു.
ഇന്ത്യൻ ഭരണഘടനയുടെ ആർട്ടിക്കിൾ 30(1) പ്രകാരം മുസ്ലീം മൈനോറിറ്റി ട്രസ്റ്റ്, അതായത് ദാർ-ഉസ്സലാം എജ്യുക്കേഷണൽ ട്രസ്റ്റാണ് ഡെക്കാൻ കോളേജ് ഓഫ് മെഡിക്കൽ സയൻസസ് സ്ഥാപിച്ച് ഭരിക്കുന്നത്.
അസദുദ്ദീൻ ഒവൈസി ചെയർമാനായും അക്ബറുദ്ദീൻ ഒവൈസി മാനേജിംഗ് ഡയറക്ടറുമായും ഉള്ള ഒരു സ്വയംഭരണ സ്ഥാപനമാണ് ദാർ-ഉസ്-സലാം എജ്യുക്കേഷണൽ ട്രസ്റ്റ്.
ചീഫ് അഡ്മിനിസ്ട്രേറ്റർ ഡോ. (കേണൽ) ജി.കെ.എൻ പ്രസാദാണ് കോളേജിന്റെ ഭരണം നടത്തുന്നത്.
ഡോ. അഷ്ഫാഖ് ഹസൻ പ്രിൻസിപ്പലും റെസ്പിറേറ്ററി മെഡിസിൻ വിഭാഗം പ്രൊഫസറുമാണ്.
ദാറുസ്സലാം എജ്യുക്കേഷണൽ ട്രസ്റ്റ്
പരേതനായ സുൽത്താൻ സലാഹുദ്ദീൻ ഒവൈസി (ഇന്ത്യയിലെ മുൻ പാർലമെന്റ് അംഗം) അധ്യക്ഷനായ ഒരു സ്വാശ്രയ ന്യൂനപക്ഷ സ്ഥാപനമായി 1974-ൽ ദാർ-ഉസ്-സലാം എജ്യുക്കേഷണൽ ട്രസ്റ്റ് (DET) സ്ഥാപിതമായി.
സുൽത്താൻ സലാഹുദ്ദീൻ ഒവൈസിയുടെ മരണശേഷം ട്രസ്റ്റ് ഇപ്പോൾ അസദുദ്ദീൻ ഒവൈസിയുടെ നേതൃത്വത്തിലാണ്.
സന്തോഷ് നഗറിനടുത്തുള്ള കാഞ്ചൻബാഗിലെ സഫർഗഡിലെ നവാബ് ലുത്ഫ് ഉദ് ദൗല പാലസിലാണ് കോളേജ് സ്ഥിതി ചെയ്യുന്നത്.
കോളേജിനോട് ചേർന്ന് ഏഴ് നിലകളുള്ള ഒരു ആശുപത്രിയുണ്ട്: കോളേജ് 66,070 sq ft (6,138 m 2 ) വിസ്തീർണ്ണം ഉൾക്കൊള്ളുന്നു.
ഏകദേശം 16 acres (65,000 m 2 ) ) വിസ്തൃതിയുള്ള തുറന്ന സ്ഥലമുള്ള ബിൽറ്റ്-ഇൻ ഏരിയ   കൂടുതൽ വിപുലീകരണത്തിനായി ഉണ്ട്.
ഇതിന് ഇൻഡോർ സ്പോർട്സ് കോംപ്ലക്സ്, ക്രിക്കറ്റ് ഗ്രൗണ്ട്, ബാസ്കറ്റ്ബോൾ കോർട്ട് എന്നിവയുണ്ട്.
ആശുപത്രി കെട്ടിടത്തിൽ നഴ്‌സിംഗ്, ഫിസിയോതെറാപ്പി കോളേജുകൾ ഉണ്ട്.
ഹോസ്പിറ്റൽ കെട്ടിടത്തിന്റെ താഴെ, ഡിപ്പാർട്ട്മെന്റ് ഓഫ് ഹോസ്പിറ്റൽ മാനേജ്മെന്റ്, ഡെക്കാൻ സ്കൂൾ ഓഫ് മാനേജ്മെന്റ് സ്ഥിതി ചെയ്യുന്നു.
ഹോസ്പിറ്റൽ മാനേജ്‌മെന്റ് ഡിപ്പാർട്ട്‌മെന്റ് ഹോസ്പിറ്റൽ മാനേജ്‌മെന്റിൽ മാസ്റ്റേഴ്‌സ് ഓഫർ ചെയ്യുന്നു (M.H.M ), ഇത് ഒസ്മാനിയ യൂണിവേഴ്‌സിറ്റിയുമായി അഫിലിയേറ്റ് ചെയ്‌തതും AICTE അംഗീകരിച്ചതുമാണ്.
പുസ്തകശാല
ഡിപ്പാർട്ട്‌മെന്റ് ലൈബ്രറികൾക്ക് പുറമെ ഒരു സെൻട്രൽ ലൈബ്രറിയും കോളേജിലുണ്ട്.
2018-ലെ കണക്കനുസരിച്ച്, അതിൽ 30,000-ലധികം പാഠപുസ്തകങ്ങളും റഫറൻസ് പുസ്തകങ്ങളും അടങ്ങിയിരിക്കുന്നു; കൂടാതെ 130 പ്രിന്റ് ജേണലുകൾ 2018-ൽ സബ്‌സ്‌ക്രൈബുചെയ്‌തിരുന്നു.
കോഴ്സുകൾ ബിരുദങ്ങൾ എം.ബി.ബി.എസ്. ബാച്ചിലർ ഓഫ് മെഡിസിൻ സർജറി ബിരുദാനന്തര ഡിപ്ലോമകൾ അനസ്തേഷ്യോളജിയിൽ ഡിപ്ലോമ (ഡി.എ.) അനസ്തേഷ്യോളജി ഗൈനക്കോളജി ആൻഡ് ഒബ്‌സ്റ്റട്രിക്‌സിൽ ഡിപ്ലോമ (D.G.O.) ഒബ്സ്റ്റട്രിക്സ് ആൻഡ് ഗൈനക്കോളജി ഡിപ്ലോമ ഇൻ ഓർത്തോപീഡിക്‌സ് (ഡി. ഓർത്തോ.) ഓർത്തോപീഡിക്‌സ് ഡിപ്ലോമ ഇൻ ഒഫ്താൽമോളജി (ഡി. ഒ.) ഒഫ്താൽമോളജി ഡിപ്ലോമ ഇൻ ലാറിംഗോ-ഓട്ടോളജി (ഡി. എൽ. ഒ.) ഓട്ടോറിനോളറിംഗോളജി ഡിപ്ലോമ ഇൻ മെഡിക്കൽ റേഡിയോ-ഡയഗ്‌നോസിസ് (D. M. R. D.) റേഡിയോ ഡയഗ്നോസിസ് ഡിപ്ലോമ ഇൻ ഡെർമറ്റോളജി ആൻഡ് വെനെറിയൽ ഡിസീസസ് (ഡി. ഡി. വി. എൽ.) ഡെർമറ്റോളജി ആൻഡ് വെനെറിയൽ ഡിസീസസ് ഡിപ്ലോമ ഇൻ സൈക്യാട്രിക് മെഡിസിൻ (ഡി. പി. എം.) സൈക്യാട്രി ഡിപ്ലോമ ഇൻ ചൈൽഡ് ഹെൽത്ത് (D. C. H) പീഡിയാട്രിക്സ് ബിരുദാനന്തര ബിരുദങ്ങൾ ഡോക്ടർ ഓഫ് മെഡിസിൻ (എം.ഡി.) ശരീരശാസ്ത്രം ഡോക്ടർ ഓഫ് മെഡിസിൻ (എം.ഡി.) ബയോകെമിസ്ട്രി ഡോക്ടർ ഓഫ് മെഡിസിൻ (എം.ഡി.) പതോളജി ഡോക്ടർ ഓഫ് മെഡിസിൻ (എം.ഡി.) ഫാർമക്കോളജി ഡോക്ടർ ഓഫ് മെഡിസിൻ (എം.ഡി.) കമ്മ്യൂണിറ്റി മെഡിസിൻ ഡോക്ടർ ഓഫ് മെഡിസിൻ (എം.ഡി.) ജനറൽ മെഡിസിൻ ഡോക്ടർ ഓഫ് മെഡിസിൻ (എം.ഡി.) പീഡിയാട്രിക്സ് ഡോക്ടർ ഓഫ് മെഡിസിൻ (എം.ഡി.) പൾമണോളജി ഡോക്ടർ ഓഫ് മെഡിസിൻ (എം.ഡി.) അനസ്തേഷ്യ ഡോക്ടർ ഓഫ് മെഡിസിൻ (എം.ഡി.) ഡെർമറ്റോളജി ഡോക്ടർ ഓഫ് മെഡിസിൻ (എം.ഡി.) മൈക്രോബയോളജി ഡോക്ടർ ഓഫ് മെഡിസിൻ (എം.ഡി.) സൈക്യാട്രി ഡോക്ടർ ഓഫ് മെഡിസിൻ (എം.ഡി.) റേഡിയോളജി മാസ്റ്റർ ഓഫ് സർജറി (എം. എസ്.) അനാട്ടമി മാസ്റ്റർ ഓഫ് സർജറി (എം. എസ്.) ജനറൽ സർജറി മാസ്റ്റർ ഓഫ് സർജറി (എം. എസ്.) ഒബ്സ്റ്റട്രിക്സ് ആൻഡ് ഗൈനക്കോളജി മാസ്റ്റർ ഓഫ് സർജറി (എം. എസ്.) ഓർത്തോപീഡിക്‌സ് മാസ്റ്റർ ഓഫ് സർജറി (എം. എസ്.) ഒഫ്താൽമോളജി മാസ്റ്റർ ഓഫ് സർജറി (എം. എസ്.) ഓട്ടോറിനോളറിംഗോളജി സൂപ്പർ സ്പെഷ്യാലിറ്റി ബിരുദങ്ങൾ ഡിഎം കാർഡിയോളജി ഡിഎം ന്യൂറോളജി എം. സി.എച്ച്. യൂറോളജി എം. സി.എച്ച്. പ്ലാസ്റ്റിക് സർജറി പൂർവ്വ വിദ്യാർത്ഥികൾ ഡെക്കാൻ അലുമ്‌നി അസോസിയേഷൻ ഡെക്കാൻ അലുമ്‌നി അസോസിയേഷൻ ഓഫ് നോർത്ത് അമേരിക്ക ഇതും കാണുക അവലംബം പുറം കണ്ണികൾ ഡെക്കാൻ കോളേജ് ഓഫ് മെഡിക്കൽ സയൻസസ് - ഔദ്യോഗിക സൈറ്റ്
ഡെക്കാൻ ക്രോണിക്കിൾ ഇംഗ്ലീഷ് വിലാസം https://ml.wikipedia.org/wiki/Deccan_Chronicle
1930 കളിൽ രാജഗോപാൽ മുദാലിയാർ സ്ഥാപിച്ചതും നിലവിൽ എസ്ആർഇഐ യുടെ ഉടമസ്ഥതയിലുള്ളതുമായ ഒരു ഇന്ത്യൻ ഇംഗ്ലീഷ് ഭാഷാ ദിനപത്രമാണ് ഡെക്കാൻ ക്രോണിക്കിൾ .
ഇത് തെലങ്കാനയിലെ ഹൈദരാബാദിൽ നിന്ന് ഡെക്കാൻ ക്രോണിക്കിൾ ഹോൾഡിംഗ്സ് ലിമിറ്റഡ് (ഡിസിഎച്ച്എൽ) പ്രസിദ്ധീകരിക്കുന്നു.
ഇന്ത്യയുടെ ഡെക്കാൻ പ്രദേശങ്ങളിൽ നിന്നാണ് പത്രത്തിന്റെ പേര് ഉരുത്തിരിഞ്ഞത്.
ഡെക്കാൻ ക്രോണിക്കിളിന് ആന്ധ്രയിലും തെലങ്കാനയിലും എട്ട് പതിപ്പുകളുണ്ട്.
ചെന്നൈ , ബെംഗളൂരു എന്നിവിടങ്ങളിൽ നിന്നും അവ പ്രസിദ്ധീകരിക്കുന്നുണ്ട്.
ഡി‌സി‌എച്ച്‌എല്ലിന്റെ ഉടമസ്ഥത എസ്ആർഇഐയ്ക്കാണ്.
ഡെക്കാൻ ചാർജേഴ്സ്
ഇന്ത്യൻ പ്രീമിയർ ലീഗ് ക്രിക്കറ്റിൻ്റെ ഹൈദരാബാദ് നഗരത്തെ  പ്രതിനിധീകരിച്ച് പങ്കെടുത്ത ഡെക്കാൻ ചാർജേഴ്സ് ഡെക്കാൻ ക്രോണിക്കിളിന്റെ ഉടമസ്ഥതയിലുള്ളള ടീം ആയിരുന്നു.
ഗായത്രി റെഡ്ഡിയും ഡബ്ല്യുപിപി ഗ്രൂപ്പ് എമ്മും ഡെക്കാൻ ചാർജേഴ്സിന്റെ ഉടമയായിരുന്നു.
ഡി‌സി‌എച്ച്‌എല്ലും (അതിന്റെ ഇപ്പോൾ നിലവിലില്ലാത്ത ഡെക്കാൻ ചാർജേഴ്സും) എസ്ആർഇഐ കമ്മിറ്റി ഓഫ് ക്രെഡിറ്റേഴ്സിന്റെ ഉടമസ്ഥതയിലാണ്.
അവലംബം പുറം കണ്ണികൾ Deccan Chronicle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡെക്കൈസ്നിയ ഫാർഗെസൈ ഇംഗ്ലീഷ് വിലാസം https://ml.wikipedia.org/wiki/Decaisnea_fargesii
ലാർഡിസബാലേസി കുടുംബത്തിലെ ഒരു ജനുസ്സായ ഡെക്കൈസ്നിയ യിലെ ഒരു പൂച്ചെടിയാണ് ഡെക്കൈസ്നിയ ഫാർഗെസൈ .
സാധാരണയായി ഈ പൂച്ചെടി ഡെഡ് മാൻസ് ഫിംഗർസ് , ബ്ലൂ ബീൻ പ്ലാന്റ് , അല്ലെങ്കിൽ ബ്ലൂ സോസേജ് ഫ്രൂട്ട് എന്നീ പേരുകളിലും അറിയപ്പെടുന്നു.
കിഴക്കൻ ഏഷ്യയിൽ പടിഞ്ഞാറ് ചൈന മുതൽ നേപ്പാൾ വരെയും തെക്ക് മ്യാൻമർ വരെയും ഇവ തദ്ദേശീയമായി കാണപ്പെടുന്നു.
1892-ൽ ഫ്രഞ്ച് സസ്യശാസ്ത്രജ്ഞനായ അഡ്രിയൻ റെനെ ഫ്രാഞ്ചെറ്റ് ആണ് ഈ ഇനത്തെ ആദ്യമായി വിവരിച്ചത്.
ഓൺലൈൻ ഫ്ലോറ ഓഫ് ചൈനയും ഗ്ലോബൽ ബയോഡൈവേഴ്‌സിറ്റി ഇൻഫർമേഷൻ ഫെസിലിറ്റിയും (GBIF) ഇതിനെ ഡെക്കെയ്‌സ്‌നിയ ഇൻസൈനിസിൽ നിന്ന് വേറിട്ട ഇനമായി കണക്കാക്കുന്നില്ലെങ്കിലും പ്ലാൻറ്സ് ഓഫ് ദി വേൾഡ് ഓൺലൈനിൽ കണക്കാക്കുന്നു.
ചിത്രശാല പഴത്തിൻ്റെ ആന്തരികചത പഴുക്കാത്ത ഫലം ബൊട്ടാണിക്കൽ ചിത്രീകരണം വിത്തിൻ്റെ വലിപ്പം കായുടെ വലിപ്പവുമായി താരതമ്യം ചെയ്യുന്നു അവലംബം
തെഹരി ഗർവാൾ (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Tehri_Garhwal_(Lok_Sabha_constituency)
തെഹ്രി ഗർവാൾ ലോകസഭാ മണ്ഡലം ( ഹിന്ദി : टिहरी गढ़वाल लोक सभा निर्वाचन क्षेत्र) ഉത്തരാഖണ്ഡിലെ അഞ്ച് ലോകസഭാമണ്ഡലങ്ങളിൽ ഒന്നാണ്.
ലോകസഭാമണ്ഡലങ്ങളുടെ ഡിലിമിറ്റേഷനെ തുടർന്ന് 1957 ലാണ് ഈ നിയോജകമണ്ഡലം നിലവിൽ വന്നത്.
ഉത്തരകാഷി, ഡെറാഡൂൺ (ഭാഗം), തെഹ്രി ഗർവാൾ (ഭാഗം) ജില്ലകൾ ഇതിൽ ഉൾപ്പെടുന്നു.
ബിജെപി യിലെ മാള രാജ്യലക്ഷ്മി ഷാ ആണ് നിലവിലെ ലോകസഭാംഗം നിയമസഭാമണ്ഡലങ്ങൾ
നിലവിൽ, തെഹ്രി ഗർവാൾ ലോക്സഭാ മണ്ഡലത്തിൽ ഇനിപ്പറയുന്ന പതിനാല് വിധ് സഭ (നിയമസഭ) വിഭാഗങ്ങളുണ്ട്: Dehradun district : Chakrata Dehradun Cantt Mussoorie Raipur Rajpur Road Sahaspur Vikasnagar Tehri Garhwal district : Dhanaulti Ghansali Pratapnagar Tehri Uttarakashi district : Gangotri Purola Yamunotri ലോകസഭാംഗങ്ങൾ
കീകൾ: ബിജെപി     INC / കോൺഗ്രസ് (I)     ജെ.പി. തിരഞ്ഞെടുപ്പ് അംഗം പാർട്ടി 1952 കമലേന്ദുമതി ഷാ സ്വതന്ത്രം 1957 മനബേന്ദ്ര ഷാ ഇന്ത്യൻ നാഷണൽ കോൺഗ്രസ് 1962 മനബേന്ദ്ര ഷാ ഇന്ത്യൻ നാഷണൽ കോൺഗ്രസ് 1967 മനബേന്ദ്ര ഷാ ഇന്ത്യൻ നാഷണൽ കോൺഗ്രസ് 1971 പരിപൂർണാനന്ദ് പൈനുലി ഇന്ത്യൻ നാഷണൽ കോൺഗ്രസ് 1977 ട്രെപാൻ സിംഗ് നേഗി ജനതാ പാർട്ടി 1980 ട്രെപാൻ സിംഗ് നേഗി ഇന്ത്യൻ നാഷണൽ കോൺഗ്രസ് 1984 ബ്രഹ്മ ദത്ത് ഇന്ത്യൻ നാഷണൽ കോൺഗ്രസ് 1989 ബ്രഹ്മ ദത്ത് ഇന്ത്യൻ നാഷണൽ കോൺഗ്രസ് 1991 മനബേന്ദ്ര ഷാ ഭാരതീയ ജനതാ പാർട്ടി 1996 മനബേന്ദ്ര ഷാ ഭാരതീയ ജനതാ പാർട്ടി 1998 മനബേന്ദ്ര ഷാ ഭാരതീയ ജനതാ പാർട്ടി 1999 മനബേന്ദ്ര ഷാ ഭാരതീയ ജനതാ പാർട്ടി 2004 മനബേന്ദ്ര ഷാ ഭാരതീയ ജനതാ പാർട്ടി 2007 (ഉപതിരഞ്ഞെടുപ്പ്) വിജയ് ബഹുഗുണ ഇന്ത്യൻ നാഷണൽ കോൺഗ്രസ് 2009 വിജയ് ബഹുഗുണ ഇന്ത്യൻ നാഷണൽ കോൺഗ്രസ് 2012 (ഉപതിരഞ്ഞെടുപ്പ്) മാള രാജ്യലക്ഷ്മി ഷാ ഭാരതീയ ജനതാ പാർട്ടി 2014 മാള രാജ്യലക്ഷ്മി ഷാ ഭാരതീയ ജനതാ പാർട്ടി 2019 മാള രാജ്യലക്ഷ്മി ഷാ ഭാരതീയ ജനതാ പാർട്ടി ഇതും കാണുക ഡെറാഡൂൺ ജില്ല തെഹ്രി ഗർവാൾ ജില്ല ഉത്തരകാഷി ജില്ല ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ തെഹ്രി ഗർവാൾ ലോക്സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
തെഹ്‌രി അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Tehri_dam തെഹ്‌രി അണക്കെട്ട്
ഇന്ത്യയിലെ ഏറ്റവും ഉയരം കൂടിയ അണക്കെട്ടാണ്‌ തെഹ്‌രി അണക്കെട്ട് .
ഉത്തർഖണ്ഡിലെ ഭാഗീരഥിനദിക്കു കുറുകെയാണ്‌ ഈ അണക്കെട്ട്.
261 മീറ്ററാണ്‌ ഇതിന്റെ ഉയരം , 1978-ലാണ്‌ ഇതിന്റെ നിർമ്മാണം തുടങ്ങിയത്.
2006-ൽ നിർമ്മാണം പൂർത്തിയായി പുറത്തേക്കുള്ള കണ്ണികൾ തെഹ്‌രി ഹൈഡ്റോ ഡവലപ്മെന്റ് കോർപ്പറേഷൻ Archived 2008-09-29 at the Wayback Machine .
ചിത്രശാല തെഹ്‌രി അണക്കെട്ട്(നവംബർ 2004) തെഹ്‌രി അണക്കെട്ട് തെഹ്‌രി അണക്കെട്ട് റിസർവോയ്ക്ക് നടുവിലുള്ള പാലം അവലംബം
ബാഹ്യ ലിങ്കുകൾ Tehri Dam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tehri Hydro Power Complex on the Bhagirathi River in India Journal Power Technology and Engineering (formerly Hydrotechnical Construction), Springer, New York ISSN 1570-145X (Print) ISSN 1570-1468 (Online) Vol.
34, No. 8-9 / Aug, 2000 doi : 10.1023/A:1004187208788 , pp 479–484, 2 November 2004
30°22′40″N 78°28′50″E ﻿ / ﻿ 30.37778°N 78.48056°E ﻿ / 30.37778; 78.48056
തെഹൽക ഇംഗ്ലീഷ് വിലാസം https://ml.wikipedia.org/wiki/Tehelka
ഇന്ത്യയിൽ നിന്നും പ്രസിദ്ധീകരിക്കുന്ന ഒരു വാരികാ വർത്തമാനപ്പത്രം ആണ്‌ തെഹൽക്ക .
തരുൺ തേജ്പാൽ ആണ്‌ ഇതിന്റെ എഡിറ്റർ .
2000-ൽ നിലവിൽ വന്ന തെഹൽക്ക.
കോം എന്ന വെബ്‌സൈറ്റിൽ(ഇന്റർനെറ്റ് വർത്തമാനപ്പത്രം) നിന്നുമാണ്‌ തെഹൽക്കയുടെ തുടക്കം.
പ്രതിരോധ ഇടപാടുകളിലെ അഴിമതി , ഗുജറാത്ത് കലാപത്തെ കുറിച്ച വെളിപ്പെടുത്തൽ തുടങ്ങി നിരവധി അന്വേഷണാത്മക റിപ്പോർട്ടുകൾ തെഹൽക പ്രസിദ്ധീകരിച്ചിട്ടുണ്ട് .
സ്ഥാപകാംഗങ്ങൾ തരുൺ ജെ. തേജ്‌പാൽ നീനാ തേജ്‌പാൽ ഷോമാ ചൗധരി ബ്രിജ്‌ കിഷോർ ഷർമ പ്രവാൽ ശ്രീവാസ്തവ പത്രാധിപ സമിതി എഡിറ്റർ ഇൻ ചീഫ്‌ - തരുൺ ജെ. തേജ്‌പാൽ എക്സിക്യുട്ടീവ്‌ ഏഡിറ്റർ ‍- ശങ്കർശാൻ ഠാക്കൂർ ന്യൂസ്‌ ആൻഡ്‌ ഇൻവെസ്റ്റിഗേഷൻസ്‌ എഡിറ്റർ - ഹരീന്ദർ ബവേജ ഫീച്ചേർസ്‌ എഡിറ്റർ - ഷോമാ ചൗധരി ബിസിനസ്‌ എഡിറ്റർ - ശന്തനു ഗുഹ റായ്‌ പുറത്തേക്കുള്ള കണ്ണികൾ തെഹൽക വാരികയുടെ വെബ്സൈറ്റ് അവലംബം ↑ Tehelka's circulation is over 110,00 copies while its readership is over 1.2 millions per week Business Standard , May 12, 2008.
↑ Tehelka storm rages on Shuchi Bansal in New Delhi, Rediff.com , June 11 , 2004 .
↑ http://saja.org/tejpal.html Archived 2007-12-01 at the Wayback Machine .
തരുൺ തേജ്പാൽ തെഹൽക്ക എഡിറ്റർ ↑ {{ cite news }} : Check date values in: | accessdate= and | date= ( help ) ↑ http://tehelka.com/story_main35.asp?filename=Ne031107gujrat_sec.asp Archived 2007-10-27 at the Wayback Machine .
The Truth: Gujarat 2002 in the words of the men who did it], Tehelka , Wednesday, 7 November 2007 ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) കുറിപ്പുകൾ
ആനുകാലിക പ്രസിദ്ധീകരണങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
തെഹാമ കൗണ്ടി
തെഹാമ കൗണ്ടി ( / t ə ˈ h eɪ m ə / tə- HAY -mə ), അമേരിക്കൻ ഐക്യനാടുകളിൽ കാലിഫോർണിയയുടെ വടക്കൻ ഭാഗത്തു സ്ഥിതിചെയ്യുന്ന ഒരു  ഒരു കൗണ്ടിയാണ്.
2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ കൗണ്ടിയിലെ  ജനസംഖ്യ 63,463 ആയിരുന്നു.
റെഡ് ബ്ലഫ് ആണ് ഈ കൌണ്ടിയുടെ കൗണ്ടി സീറ്റും ഏറ്റവും വലിയ നഗരവും.
1856 ൽ ബട്ട്, കൊലുസ, ശാസ്ത കൗണ്ടികളുടെ ഭാഗങ്ങൾ അടർത്തിയെടുത്താണ് തെഹമാ കൗണ്ടി രൂപവത്കരിച്ചത്.